OpenLLM-France/wikimedia huggingface dataset:
# Fernando Barahona Pérez

Fernando Barahona Pérez (m. 1941) va ser un polític espanyol.

## Biografia

Era oriünd de Madrid. Instal·lador sanitari de professió, es va afiliar al Partit Comunista d'Espanya (PCE).
Durant la Guerra civil va formar part com a de comissari polític de l'Exèrcit Popular de la República, arribant a exercir com a comissari polític de les brigades mixtes 34a i 99a, estant destinat al front del Centre. Al final de la contesa va ser detingut per les forces casadistas, i fou empresonat. Capturat posteriorment pels franquistes, seria jutjat, condemnat a mort i afusellat al madrileny Cementiri de l'Est el 3 de juliol de 1941 al costat d'uns altres tretze militants del PCE.

## Referències

* ↑ Engel, 1999, p. 91.
* ↑ Nuñez i Rojas, 1997, p. 171.

## Bibliografia

* Engel, Carlos. Historia de las Brigadas Mixtas del Ejército Popular de la República. Madrid, Almena, 1999. 84-922644-7-0.
* Núñez, Mirta; Rojas, Antonio. Consejo de guerra: los fusilamientos en el Madrid de la posguerra (1939-1945). Madrid: Compañía Literaria, 1997.
# Faïdit

Els faïdits eren els cavallers i senyors del Llenguadoc que es trobaren desposseïts dels seus feus i terres durant la croada albigesa. Van prendre part activa en la resistència occitana contra l'ocupació i l'establiment dels croats vinguts del nord.
Els senyors llenguadocians podien esdevenir culpables de faidiment per diverses raons.
* Podien ser creients càtars i, per tant, culpables directes d'heretgia.
* Refús de prestar servei als dirigents de la croada, cosa que els convertia a ulls dels croats en protectors dels herètics.
Per altra banda, un senyor o cavaller esdevingut culpable de faidiment veia les seves terres posades en presa i podien, doncs, ser confiscades pels croats. Molts faïdits perseguits van formar una activa resistència a l'ocupació pels croats.
El destí d'aquests cavallers va ser variat. El faidiment no era necessàriament de per vida. Molts moriren per les seves terres o s'exiliaren a la Corona d'Aragó, com és el cas de Geraud de Niòrt. D'altres van cercar la pau amb l'Església per tal de recobrar les terres i drets, a canvi de la promesa de combatre l'heretgia o de prendre la creu per anar a Terra Santa com va ser el cas, per exemple, d'Oliver de Tèrme o de Bernat Otó de Niòrt (que anà fins a Roma per fer-se absoldre pel mateix papa...).
Entre els faïdits més cèlebres hi trobem: Ramon VI de Tolosa i el seu fill Raimon VII, Raimon de Trencavel o Pere-Roger de Mirapeis, defensor de Montsegur.

## Llista de faïdits

Ens han arribat molts noms de cavallers i senyors faïdits. A continuació se'n desenvolupa una llista no exhaustiva:
| Pere Ramon d'Argens Jasbert de Barberà Jordà de Cabaret Pere Roger de Cabaret Berenguer de Cucunhan Pere de Cucunhan Guiraud de Gordon Bernat Jordà de l'Isla Jordan Guilhem Unaud de Lantar Guiraud Unaud de Lantar Jordà Unaud de Lantar Raimon Unaud de Lantar Raül de Laura Guilhem de Menerva Ponç de Mirabel Arnau Roger de Mirapeis Pere Roger de Mirapeis Aimeric de Montlaur Osil de Morlhon Geraud de Niòrt | Bernat Otó de Niòrt Guilhem de Niòrt Raimon de Ròcafuèlh (Niòrt) Guiraud de Pepius Ramon de Perella Sicard de Puèglaurenç Pelfort de Rabastens Raimon Sanç de Rabat Augier de Rabat Aimeri de Ròcafòrt Pere Geraud de Rotier Oliver de Tèrme Ramon VI de Tolosa Ramon VII de Tolosa Ramon Trencavell II Guiraud Amiel de Vilalièr Arnau de Vilamur Pere Català Roger Català |

## Referències

* ↑ «Faïdit». Gran Enciclopèdia Catalana. Barcelona: Grup Enciclopèdia Catalana.
# Ferrowyl·lieïta

La ferrowyl·lieïta és un mineral de la classe dels fosfats, que pertany al grup de la wyl·lieïta. Rep el seu nom pel seu contingut en ferro i per la seva relació amb la wyl·lieïta.

## Característiques

La ferrowyl·lieïta és un fosfat de fórmula química (Na,Ca,Mn$^{2+}$)₂Fe2+ 2Al(PO₄)₃. Cristal·litza en el sistema monoclínic. La seva duresa a l'escala de Mohs és 4.
Segons la classificació de Nickel-Strunz, la ferrowyl·lieïta pertany a «08.AC: Fosfats, etc. sense anions addicionals, sense H₂O, amb cations de mida mitjana i gran» juntament amb els següents minerals: howardevansita, al·luaudita, arseniopleïta, caryinita, ferroal·luaudita, hagendorfita, johil·lerita, maghagendorfita, nickenichita, varulita, ferrohagendorfita, bradaczekita, yazganita, groatita, bobfergusonita, qingheiïta, rosemaryita, wyl·lieïta, ferrorosemaryita, qingheiïta-(Fe2+), manitobaïta, marićita, berzeliïta, manganberzeliïta, palenzonaïta, schäferita, brianita, vitusita-(Ce), olgita, barioolgita, whitlockita, estronciowhitlockita, merrillita, tuïta, ferromerrillita, bobdownsita, chladniïta, fil·lowita, johnsomervilleïta, galileiïta, stornesita-(Y), xenofil·lita, harrisonita, kosnarita, panethita, stanfieldita, ronneburgita, tillmannsita i filatovita.

## Formació i jaciments

Va ser descoberta a la mina Victory, a la localitat de Custer, situada al comtat homònim de Dakota del Sud, als Estats Units. També ha estat descrita a Newport (Nou Hampshire, Estats Units); a Hålsjöberg, a la localitat de Torsby (Värmland, Suècia); a Michałkowa, a la Baixa Silèsia (Polònia); i a la península de Piona, a Colico (Llombardia, Itàlia).

## Referències

* ↑ «Ferrowyllieite» (en anglès). Mindat. [Consulta: 6 setembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 6 setembre 2017].
# Finley Quaye

Finley Quaye (25 de març de 1974, Edimburg, Escòcia) és un músic de jazz britànic.
És fill del músic de jazz Cab Kaye i germà de Caleb Quaye i Terri Quaye. Va estudiar a Londres, Manchester i Edimburg. Va abandonar els estudis i abans de dedicar-se a la música va treballar pintant cotxes, fumant peix i amb altres feines.
Finley havia rebut influències de músics de jazz com Pete King, Ronnie Scott i Lionel Hampton. Finle, va estudiar a l'escola de Jazz de Ronnie Scot, a Londres. Duke Ellington és padrí de Quaye i també és una influència destacada en la seva obra.
A mitjans dels anys 90, Finley va firmar un contracte en solitari amb Polydor Records que el va obligar a traslladar-se a Nova York. Després de la ruptura del contracte, va començar a col·laborar amb Epic/Sony. A finals del 1997 va figurar en el Top 20 de la Gran Bretanya dues vegades, amb dos temes del seu àlbum "Maverick A Strike". Aquest disc també li va donar un premi en els BRIT Award.
Amb Epic va editar dos àlbums més: "Vanguard" (2000) i "Much More Than Much Love" (2004). El 2004, una cançó seva va ser incorporada com a banda sonora de la sèrie de televisió the O.C.. Aquesta mateixa cançó també apareix a la tele-sèrie Everwood. Ara Quaye viu i treballa a Berlín des de 2005.

## Discografia

* "Finley's Rainbow" - White Label (1993)
* Maverick A Strike - LP (1997)
* Vanguard - LP (2000)
* Much More Than Much Love - LP (2004)
* Dice - EP (2004)
* Oranges and Lemons - EP (2005)
* "For My Children's Love" 7" (2006)
* "We Are Dreamers" (gypsy flower) duet with Cathy Claret(2007)
* The Best Of The Epic Years 1995-2003 - LP (2008)
* Pound For Pound - LP (2008)
* Sound For Sound - LP (2008)

## Enllaços externs

* Finley Quaye al Myspace
* Finley Quaye Official USA Arxivat 2008-07-04 a Wayback Machine. (anglès)
# Filmfare Awards South

Els Filmfare Awards South són uns premis cinematogràfics que s'atorguen cada any per a promoure i motivar la indústria cinematogràfica de l'Índia del Sud tot honorant-te els millors talents. Es tracta d'una branca del festival dels Filmfare Awards que recompensa les pel·lícules realitzades en tàmil, telugu, malaiàlam i kanarès.
Per a cadascuna d'aquestes llengües es concedeixen els trofeus següents:
* Millor Pel·lícula
* Millor director
* Millor actor
* Millor actriu
* Millor actor secundari
* Millor actriu secundària
* Millor compositor musical
* Millor lletrista
* Millor cantant masculí de playback
* Millor cantant femenina de playback
A més, hi ha els premis següents comuns:
Premis tècnics:
* Millor fotografia
* Millor coreografia
Premis especials:
* Premi especial del jurat
* Carrera cinematogràfica
* Millor actor debutant
* Millor actriu debutant
Altrament hi ha diversos premis esporàdics.

## Vegeu també

* Cinema indi

## Enllaços externs

* Filmfare Awards Arxivat 2012-07-08 at Archive.is
# Film plàstic

El film plàstic o film transparent és un rotlle de plàstic que s'usa normalment per a segellar aliments en recipients a fi de mantenir-los frescos durant un període de temps més llarg.
En el sector de l'embalatge plàstic, el film és, amb les ampolles i les bosses, el producte amb més pes específic.
El film es fabrica a partir dels residus del polietilè (PE) i el polipropilè (PP), els dos principals materials utilitzats.
Hi ha una àmplia quantitat d'aplicacions del film:
* Film estirable. Utilitzat per al recobriment de productes prèviament embalats o semiembalats com el cas de plates d'EPS per a productes frescos: fruita, verdura, carn, peix.
* Film paletitzable. Utilitzat per a l'embalatge de càrregues prèviament paletitzades.
* Film retràctil. Utilitzat per a l'embalatge i agrupament d'embalatges i altres productes com a premsa o revistes, així com per al condicionament el recipients.
* Film alveolar. El film plàstic de bombolles.

## Evolució

En els últims anys, el sector coneix una augmentació de la demanda, gràcies a dos factors fonamentals: la necessitat de seguretat en el transport de productes ha fet créixer la demanda per al film d'embalament, alveolar i retràctil. D'altra banda, les actuals tendències fan que guanyin més i més quota de mercat els productes embalats i més ben presentats el que ha augmentat considerablement l'ús de films estirables i retràctils com a element amb característiques higièniques i estètiques.
Els sectors que gaudeixen de major salut són el film estirable i el retràctil que van destinats en la seva majoria al consumidor final. Les empreses han investit grans esforços en els darrers anys per a afegir valor a aquests productes. En la major part dels casos, les seves activitats s'han destinat a millorar-ne la impressió, fins a aconseguir gammes de 6 i 8 tintes en impressió flexogràfica.
# Valdemar Mota da Fonseca

Valdemar Mota da Fonseca (18 de març de 1906 - abril de 1966) fou un futbolista portuguès de la dècada de 1930.
Fou 21 cops internacional amb la selecció portuguesa amb la qual participà en els Jocs Olímpics de 1928.
Pel que fa a clubs, defensà els colors de FC Porto.

## Referències

* ↑ «Valdemar Mota International Matches for Portugal». Arxivat de l'original el 2011-08-15. [Consulta: 22 setembre 2018].
* ↑ Perfil a thefinalball.com
* ↑ Profile of Valdemar Mota (Portuguès)
# Fusicoccum amygdali

Fusicoccum amygdali és un fong deuteromicet que causa una malaltia o xancre en els fruiters drupacis, especialment en l'ametller. Emet una toxina anomenada fusiccoccina que fa que els estomes de la planta quedin oberts. Inicialment es forma sobre els branquillons taques fosques de color marró que generalment es desenvolupen al voltant d'un borró. L'escorça s'esberla i deixa anar un exsudat gomós, després la lesió es presenta a la superfície en forma de petites àrees negroses arrodonides, que són la fructificació del patogen. Quan la lesió s'estén a tota la circumferència de la branca i fins i tot les fulles es veuen afectades presentant taques cloròtiques que més tard es necrosen, romanent de vegades envoltades d'una zona de color groguenc. El patogen entra a través de ferides causades per la caiguda de les fulles, la pluja i les operacions d'esporgada o per l'atac de plagues; les infeccions solen aparèixer a la tardor o primavera. Per tal de lluitar contra la infecció es poden i destrueixen els branquillons afectats, desinfectant amb productes de coure les ferides de l'esporga i amb fungicides a la tardor i la primavera.

## Bibliografia

* Goidanich,La difesa delle piante da frutto, Bologna

## Enllaços externs

* Index Fungorum
* USDA ARS Fungal DatabaseArxivat 2007-08-20 a Wayback Machine.
# Adelard Mayanga Maku

Adelard Mayanga Maku (Kinshasa, 31 d'octubre de 1948) és un exfutbolista de la República Democràtica del Congo de la dècada de 1970.
Fou internacional amb la selecció de futbol de la República Democràtica del Congo amb la qual participà a la Copa del Món de futbol de 1974.
Pel que fa a clubs, destacà a AS Vita Club.

## Referències

* ↑ «FIFA profile». Arxivat de l'original el 2014-07-16. [Consulta: 19 octubre 2019].
* ↑ Appearances for Congo-Kinshasa National Team
* ↑ 1974 FIFA World Cup Germany Arxivat 2011-09-23 a Wayback Machine.
* ↑ Owsianski, Jaroslaw. «African Nations Cup 1972 (Final Tournament) - Goal Scorers». RSSSF, 16-12-2003.
* ↑ «Dimanche 5 août 1979 : Zaïre-Guinée : 3-2». www.mbokaamosika.com, 23-04-2012. [Consulta: 7 maig 2018].
* ↑ «Οι 200 κορυφαίοι Αφρικανοί». Sport24.gr, 25-10-2006. Arxivat de l'original el 25 de juny 2013. [Consulta: 19 octubre 2019].
* ↑ Adelard Mayanga Maku a National-Football-Teams.com (anglès)
# Audiencia pública

Audiencia pública és una pel·lícula espanyola dramàtica del 1946 dirigida per Florián Rey i protagonitzada per Alfredo Mayo i Paola Barbara. El disseny de producció es de Francisco Canet.

## Argument

En una ciutat d'un país indeterminat nord d'Europa s'està celebrant un judici per a dirimir la custòdia d'un infant entre la seva mare adoptiva, Mary Holbein, membre de l'altra societat que ha intentat diversos tractaments de fertilitat per ser mare, i la biològica, Ellen Fontany, una infermera humil que treballa a un hospital. Tres anys abans, Ellen va deixar el nen, fruit de la seva relació amb Raoul, en un centre de beneficència. El nen és adoptat per Mary. El retorn de Raoul disposat a fer-se càrrec del nen fa que s'inicii el procés judicial.

## Repartiment

* Fernando Aguirre
* Matilde Artero
* Paola Barbara - Mary Holbein
* Anita Bass
* Raúl Cancio
* Francisco Delgado Tena
* Mary Delgado - Ellen
* Ramón Giner
* José María Lado
* Regina Ley
* Ramón Martori
* Alfredo Mayo - Raoul Pitoir
* José Nieto
* Alicia Palacios
* Nicolás D. Perchicot
* José Prada
* Santiago Rivero
* Porfiria Sanchíz
* Mary Santpere
* Lolita Valcárcel
* Aníbal Vela
* Juan Vázquez

## Referències

* ↑ Labanyi & Pavlović p.236
* ↑ Audiencia pública a decine21.com

## Bibliografis

* Labanyi, Jo & Pavlović, Tatjana. A Companion to Spanish Cinema. John Wiley & Sons, 2012.

## Enllaços externs

* Audiencia pública a Internet Movie Database (anglès)
# Lobeliòidies

Lobelioideae és una subfamília dins la família de plantes Campanulaceae. Conté 32 gèneres, amb un total de 1.200 espècies.
Són plantes sovint perennes i de vegades anuals que van des de petites herbàcies a arbrets. La majoria d'espècies són de distribució tropical però en total són gairebé de distribució cosmopolita no es presenten a les regions àrtiques ni a Àsia central ni al Pròxim Orient.
Anteriorment es considerava que era la família Lobeliaceae.
Aquestes plantes tenen una saba lletosa. les flors són asimètriques amb cinc lòbuls per damunt i tres lòbuls per sota.

## Gèneres

| Apetahia Baill. Brighamia A.Gray Burmeistera H.Karst. & Triana Calcaratolobelia Wilbur Centropogon C.Presl Clermontia Gaudich. Cyanea Gaudich. Delissea Gaudich. | Dialypetalum Benth. Diastatea Scheidw. Dielsantha E.Wimm. Downingia Torr. Grammatotheca C.Presl Heterotoma Zucc. Hippobroma G.Don Howellia A.Gray | Hypsela C.Presl Isotoma (R.Br.) Lindl. Legenere McVaugh Lobelia L. Lysipomia Kunth Monopsis Salisb. Palmerella A.Gray Porterella Torr. | Pratia Gaudich. Ruthiella Steenis Sclerotheca A.DC. Siphocampylus Pohl Solenopsis C.Presl Trematolobelia Zahlbr. ex Rock Trimeris C.Presl Unigenes E.Wimm. |

## Referències

* ↑ «Family: Campanulaceae Juss., nom. cons. subfam. Lobelioideae». Germplasm Resources Information Network. United States Department of Agriculture, 12-04-2007. [Consulta: 2 març 2011].
* ↑ «GRIN Genera of Campanulaceae subfam. Lobelioideae». Germplasm Resources Information Network. United States Department of Agriculture. [Consulta: 2 març 2011].
# Regia (motocicleta)

Regia fou una marca catalana de motocicletes fabricades a Mataró, Maresme, entre 1953 i 1955.
L'empresa, situada al número 2 del carrer Puigblanc de Mataró, fabricava motocicletes amb motor propi de 175 cc, compressió 6.5/1, 8 CV i canvi de 4 velocitats.

## Referències

* ↑ Orengo, Joan Carles; Herreros, Francisco. «Fabricació en sèrie». A: Soler, Cristina (coord.). La moto catalana. 1905-2010, Història d'una indústria capdavantera (Guia de l'exposició del Museu de la Moto de Barcelona). Bassella: Fundació Museu de la Moto Mario Soler, agost 2011, p. 67. D.L. B 29846-2011.
* ↑ Herreros, Francisco; Aznar, José Luis. «Relación de las principales marcas». A: Historia del motociclismo en España (en castellà). Barcelona: RACC, 1998, p. 316. ISBN 84-920886-5-6.
# Comtat de Malta

El Comtat de Malta va ser un senyoriu feudal del Regne de Sicília que dominava les illes de Malta i Gozo. Malta va ser essencialment un feu del regne, amb el títol donat per primer cop per Tancred de Sicília, rei normand de Sicília, a Margaritone de Bríndisi, gran almirall de Sicília, el 1192. Annexionat a la Corona d'Aragó el 1283, el títol va ser donat per Frederic II de Sicília al seu fill Guillem de Sicília, sent oficialment fusionat de nou amb la corona de Sicília el 1350.

## Llista dels comtes de Malta

* 1192-1194 Margaritone de Bríndisi
* 1197-1204 Guillem Grasso
* 1204-1265 Enrico Pistore
* 1265-1266 Nicolo Pistore
* 1266-1285 vacant
* 1285-1296 Lucina Pistore
* 1296 Roger de Flor
* 1296-1330 vacant
* 1330-1330 Guillem de Sicília
* 1330-1348 Joan de Sicília
* 1348-1350 Frederic I d'Atenes
* El feu es va incorporar oficialment de nou a la Corona de Sicília el 5 octubre 1350
* 1350-1398 Marco de Vassallo, de iure
* 1398-1452 Bartolomeo de Vassallo, de iure
* 1360-1362 Guido Ventimiglia
* 1362-1377 vacant
* 1377-1377 Guillem d'Aragó
* 1377-1391 Jaume d'Aragó
* 1391-1394 Guillem Ramon de Montcada i d'Alagó
* 1394-1397 Temps dels tirans

## Referències

* ↑ Angelo Castillo, Dennis. The Maltese Cross: a strategic history of Malta (en anglès). Praeger Publishers, 2005, p.35. ISBN 0-313-32329-1.
# Un món estrany

Un món estrany (originalment en anglès, Strange World) és un llargmetratge d'animació que representa la 61a pel·lícula dels estudis Disney. Està dirigida per Don Hall i preveu estrenar-se el 25 de novembre de 2022 amb doblatge en català. En la història, la família d'exploradors Clades ha de llimar les seves diferències, que amenacen de fer caure la seva darrera missió.
La pel·lícula es va anomenar inicialment Searcher Clade, però va ser rebatejada com a Un món estrany el desembre de 2021.
El tràiler es va publicar el 6 de juny de 2022, acompanyat del primer pòster.
La distribució del doblatge en català va comptar amb 31 còpies.

## Veus originals en anglès

* Jake Gyllenhaal com a Searcher Clade
* Jaboukie Young-White com a Ethan Clade
* Gabrielle Union com a Meridian Clade
* Lucy Liu com a Calisto Mal
* Dennis Quaid com a Jaeger Clade

## Referències

* ↑ Rubin, Rebecca «Disney Unveils Animated Movie ‘Strange World’ With Thanksgiving 2022 Release Date» (en anglès). Variety, 09-12-2021 [Consulta: 9 desembre 2021].
* ↑ «Un món estrany». Cinema en Català, Departament de Cultura. [Consulta: 16 juny 2022].
* ↑ «Details Released for Next Walt Disney Animation Studios Film» (en anglès). Thedisinsider.com, 05-07-2021. [Consulta: 17 juliol 2021].
* ↑ Fisher, Jacob. «Don Hall & Qui Nguyen Reteam For Walt Disney Animation’s 2022 Film (exclusive)» (en anglès). Discussing Film, 05-07-2021. [Consulta: 11 juliol 2021].
* ↑ «Strange World: Il teaser trailer ufficiale del nuovo film Disney» (en italià). MoviePlayer.it, 06-06-2022. [Consulta: 6 juny 2022].
* ↑ Serra, Laura «Com s’ha aconseguit que ‘Avatar’ parli català (i per què va als pitjors horaris als cinemes)». Ara, 13-12-2022 [Consulta: 17 desembre 2022].

## Enllaços externs

* Tràiler de la pel·lícula a YouTube (català)
* Un món estran a Goita què fan, ara!
# Gastromyzon praestans

Gastromyzon praestans és una espècie de peix de la família dels balitòrids i de l'ordre dels cipriniformes.

## Morfologia

Els mascles poden assolir els 5,5 cm de longitud total.

## Distribució geogràfica

Es troba a Indonèsia.

## Referències

* 1 2 FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. Fishes of the World (en anglès). 3a edició. John Wiley and Sons, 1994. ISBN 978-0471547136.
* Tan, H. H. 2006. The Borneo Suckers. Revision of the torrent loaches of Borneo (Balitoridae: Gastromyzon, Neogastromyzon). Natural History Publications (Borneo). Borneo Suckers: i-vi + 1-245.
* Tan, H. H. & C. U. M. Leh. 2006. Three new species of Gastromyzon (Teleostei: Balitoridae) from southern Sarawak. Zootaxa Núm. 1126: 1-19.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Ahar (Uttar Pradesh)

Ahar és un municipi del districte de Bulandshahr a l'Uttar Pradesh, Índia, a la riba dreta del riu Ganges, a uns 35 km al nord-est de Bulandshahr. La ciutat disposa de nombrosos temples de petita importància; a la ciutat es fan els banys als Ganges. Hi ha una antiga mesquita del temps d'Akbar.
Se suposa que fou capital d'un estat hindú abans de l'arribada dels musulmans; els nagar brahmans d'Ahar van esdevenir musulmans amb Aurangzeb i van conservar els seus drets feudals fins al 1857, quan, per haver donat suport a la rebel·lió contra els britànics, van ser expropiats i el seu territori concedit al raja Gursahai Mall de Moradabad.

## Referències

Aquest article incorpora text de la Imperial Gazetteer of India, Oxford, Clarendon Press, 1908-1931
# Aurelià (desambiguació)

Aurelià (desambiguació) és el nom dels següents personatges:
* Aurelià o Luci Domici Aurelià (Lucius Domicius Aurelianus), emperador de Roma (270 - 275).
* Aurelià (conspirador), conspirador contra Caracal·la.
* Celi Aurelià, metge romà (s. I o II).
* Aurelià Festiu (Aurelianus Festivus), llibert de l'emperador Aurelià.
* Aurelià Arcadi Carisi (Aurelianus Arcadius Carisius), jurista romà del temps de Gordià III.
* Sant Aurelià d'Arle, bisbe d'Arle al segle vi.
# Lobelia erinus

Lobelia erinus és una espècie de planta amb flors de la família de les campanulàcies, nativa d'Àfrica. La lobèlia de jardí necessita de 7 a 14 dies per germinar. Les seves flors són de color blau o violeta principalment. És una planta d'exterior emprada com a planta de temporada que creix a ple sol o a mitja ombra. S'ha de regar molt sovint.

## Referències

* ↑ «Lobelia erinus L. | Plants of the World Online | Kew Science» (en anglès). [Consulta: 19 juny 2024].
* ↑ «Lobelia erinus» (en anglès). Germplasm Resources Information Network (GRIN). Agricultural Research Service, Department of Agriculture of United States.
* ↑ «Lobelia erinus | trailing lobelia Annual Biennial/RHS Gardening» (en anglès britànic). [Consulta: 19 juny 2024].
# Fesols

«Fesols» té aquests significats:
* Llavors de les plantes del gènere Phaseolus
** La mongeta o fesol (Phaseolus vulgaris)
* Llavors de les plantes del gènere Lathyrus
* Llavors de les plantes del gènere Vigna

## Vegeu també

* Pèsols
# Regi

Kara o regi és una llengua bantu, parlada a l'illa Ukerewe dins del Llac Victòria de Tanzània. Les llengües jita, kara i kwaya són tant properes que poden ser considerades dialectes.

## Referències

* ↑ Kara - MultiTree: A Digital Library of Language Relationships